Hvis dine ører henger ned

«Hvis dine ører henger ned» er en coverlåt med norsk tekst av Øystein Sunde som ble utgitt september 1971 på Sundes musikkalbum Det året det var så bratt.Sunde, Øystein (1997) Du må'kke komme her og komme her. Ex Libris Forlag AS; Oslo. ISBN 82-7384-621-0 s. 48/127/133

Den er basert på en engelskspråklig sang kalt «Do your ears hang low».

 Den engelske originalversjonen 
Det har blitt antatt at sangen har utspring i George Washington Dixons «Zip Coon», som ble skrevet i 1838. Det eksisterer versjoner med vulgære tekstlinjer, og selv om noen skribenter har gått ut fra at de vulgære versjonene har blitt til som parodier på sangen «Do your ears hang low», har flere folklorister hevdet at det er stor grunn til å anta at versjonen med teksten «Do Your Balls Hang Low?» er eldst, og at «Do your ears hang low» er en senere omarbeiding til en mer stueren versjon.

Tilsynelatende ble «Do Your Balls Hang Low?» til rundt år 1900. Det foreligger dokumentasjon på at denne teksten ble sunget av britiske soldater ved Vestfronten under første verdenskrig. Ifølge den britiske militærhistorikeren Lyn MacDonald hørte general Douglas Haig en gang i 1916 en tropp soldater synge denne sangen under marsjering mot slaget ved Somme. Generalen ga straks ordre til sine menn om å hente hesten hans, og så red han frem til troppeføreren for å be ham snakke sine menn til rette – men da han kom frem til troppeføreren, viste det seg at han sang med med fynd og klem, akkurat som soldatene. Haig roste ham da for den flotte sangstemmen, men fortsatte: "Jeg liker melodien, men De må forstå at den teksten finnes det under ingen omstendigheter noen unnskyldning for!"

 Den norske versjonen 
«Hvis dine ører henger ned» har med tiden særlig blitt benyttet som barnesang. Teksten er en moderne skjemtevise. Selv om sangen opprinnelig ble publisert på en musikk-samling med alle lyttere/kjøpere som målgruppe, har «Hvis dine ører henger ned» etter hvert blitt en sang som benyttes mest overfor barn, enten i barnehage eller i grunnskole. Sangen var og er mange barns første møte med det litterære virkemiddelet ironi (og delvis også sarkasme). På den måten er Sundes tekst en pedagogisk genistrek, og benyttes for å motvirke mobbing i blant annet skoleverket.

 Musikere og instrumenter 
Øystein Sunde: vokal, akustisk gitar
Torvinn Midtlie: piano
Alf Blyverket: tuba (eller trombone)
Helge Hurum: piccolofløyte
Wiggo Elisenberg: klarinett
Svein Haugen: kontrabass
Espen Rud: perkusjon

 NRK-opptak 
Syng med oss (sendt 17. mai 1975)VG – 16. mai 1975 side 50 På opptaket spiller Sunde på en slags «omvendt» gitar. Gitarlokket var montert foran der han spiller akkordene med høyre hånd.
Øystein Sunde: Meget i Sløyd (sendt 5. januar 2013). Opptaket ble gjort i NRK studio 2 den 9. mai 2012, men sangen ble ikke fremført i sin helhet.VG – 5. januar 2013 side 58

 «Hvis dine ører henger ned» utgitt på samlealbum/andre album 
1975: Hurtbuller i hvit saus
1980: Nærbilde av Øystein SundeAas, Mikkel (2007) Spilletid. Macta Forlag; ISBN 978-82-997471-0-3 s. 332Sundes verden – teksthefte som fulgte med albumet.
1985: Øystein Sunde i boks
1991: Øystein Sundes 40 beste
2006: Sundes verden
2006: Sundes verden – 52 av de aller beste

 «Hvis dine ører henger ned» i notebøker 
1972: Viser uten slips – Sunde opplyser i denne utgivelsen at han bruker capo på andre gitarbåndSunde, Øystein (1972) Viser uten slips. Gyldendal Norsk Forlag; Oslo. ISBN 82-05-05301-4 s. 8/9
1992: Kjekkere å ha–2Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 44/45
1997: Du må'kke komme her og komme her

 Innspillinger 
En konsertversjon av «Hvis dine ører henger ned» ble utgitt høsten 2012 på livealbumet Live på Svalbard -82 (som var en bonus-CD i samleboksen Puslespill). Opptaket er fra januar 1982.Facebook: Live på Svalbard -82 – Øystein Sunde (30. august 2012)Live på Svalbard -82 – informasjon i CD-heftet Sunde har omgjort en smule på teksten på sporadiske steder, og han kompes kun av sitt eget gitarspill.
Et kort innslag av «Hvis dine ører henger ned» forekommer i «Syk '84» på albumet I Husbukkens tegn.
Mot slutten av sangen begynner pianist Torvinn Midtlie å spille på sangen «Lappland» som ble utgitt på singel i 1965 av Finn Eriksen (kompet av Kjell Karlsens Orkester).Finn Eriksens hjemmeside 

 Svensk versjon 
Øystein Sunde ga ut en svensk versjon med tittelen «Om dina öron hänger ned» i september 1973, på albumet Sunderfundigheter. Den svenske teksten var skrevet av den svenske sportskommentatoren Åke Strömmer.Sunderfundigheter – informasjon på omslaget.

 Referanser 

Kategori:Øystein Sunde-innspillinger skrevet av andre
Kategori:Norske barnesanger